Neuvoston 18 päivänä heinäkuuta 2005 vahvistama

YHTEINEN KANTA (EY) N:o 32/2005

Euroopan parlamentin ja neuvoston asetuksen (EY) N:o …/2005 antamiseksi kansainvälisen turvallisuusjohtamissäännöstön täytäntöönpanosta yhteisössä ja neuvoston asetuksen (EY) N:o 3051/95 kumoamisesta

(2005/C 264 E/03)

(ETA:n kannalta merkityksellinen teksti)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 80 artiklan 2 kohdan,

ottavat huomioon komission ehdotuksen,

ottavat huomioon Euroopan talous- ja sosiaalikomitean lausunnon (1),

ovat kuulleet alueiden komiteaa,

noudattavat perustamissopimuksen 251 artiklassa määrättyä menettelyä (2),

sekä katsovat seuraavaa:

OVAT ANTANEET TÄMÄN ASETUKSEN:

1 artikla

Tavoite

Tämän asetuksen tavoitteena on parantaa 3 artiklan 1 kohdassa tarkoitettujen alusten turvallisuusjohtamista ja turvallista toimintaa sekä aluksista aiheutuvan ympäristön pilaantumisen ehkäisemistä varmistamalla, että kyseisiä aluksia liikennöivät yhtiöt noudattavat ISM-säännöstöä siten, että

2 artikla

Määritelmät

Tässä asetuksessa sovelletaan seuraavia määritelmiä:

”yhtiöllä” tarkoitetaan aluksen omistajaa tai muuta organisaatiota tai henkilöä, kuten liikenteen harjoittajaa tai ilman miehistöä rahdatun aluksen rahtaajaa, joka on varustamolta ottanut vastuulleen aluksen toiminnan ja joka on vastuun otettuaan suostunut hoitamaan kaikki ISM-säännöstöstä johtuvat velvoitteet ja vastuut;

3 artikla

Soveltamisala

1. Tätä asetusta sovelletaan seuraaviin alustyyppeihin ja niitä liikennöiviin yhtiöihin:

2. Tätä asetusta ei sovelleta seuraaviin alustyyppeihin eikä niitä liikennöiviin yhtiöihin:

alukset, jotka eivät kulje konevoimalla, rakenteeltaan alkeelliset puualukset, huvialukset ja -veneet, paitsi jos niillä on tai on määrä olla miehistöä ja niillä kuljetetaan useampaa kuin kahtatoista matkustajaa kaupallisessa tarkoituksessa;

4 artikla

Vaatimustenmukaisuus

Jäsenvaltioiden on varmistettava, että kaikki tämän asetuksen soveltamisalan piiriin kuuluvia aluksia liikennöivät yhtiöt noudattavat tämän asetuksen säännöksiä.

5 artikla

Turvallisuusjohtamisvaatimukset

Edellä 3 artiklan 1 kohdassa tarkoitettujen alusten ja niitä liikennöivien yhtiöiden on noudatettava ISM-säännöstön osan A vaatimuksia.

6 artikla

Todistuskirjojen antaminen ja tarkastukset

Todistuskirjojen antamisen ja tarkastusten osalta jäsenvaltioiden on noudatettava ISM-säännöstön osan B määräyksiä.

7 artikla

Poikkeus

1. Jos jäsenvaltio katsoo, että yhtiöiden on käytännössä vaikeaa noudattaa ISM-säännöstön osan A kohtia 6, 7, 9, 11 ja 12 tiettyjen yksinomaan kyseisessä jäsenvaltiossa kotimaanmatkoilla liikennöivien alusten tai alustyyppien osalta, se voi poiketa kokonaan tai osittain näistä määräyksistä säätämällä toimenpiteitä, joilla varmistetaan säännöstön tavoitteiden toteutuminen vastaavalla tavalla.

2. Jos jäsenvaltio katsoo niiden alusten ja yhtiöiden osalta, joille on 1 kohdan nojalla myönnetty poikkeus, että 6 artiklassa säädettyjä vaatimuksia on käytännössä vaikeaa soveltaa, se voi toteuttaa vaihtoehtoisia todistus- ja tarkastusmenettelyjä.

3. Edellä 1 kohdassa ja soveltuvissa tapauksissa 2 kohdassa esitetyissä olosuhteissa on sovellettava seuraavaa menettelyä:

4. Soveltaessaan 1 kohdan ja soveltuvissa tapauksissa 2 kohdan mukaista poikkeusta kyseisen jäsenvaltion on annettava liitteessä II olevan 5 kohdan toisen alakohdan mukainen todistuskirja, jossa ilmoitetaan sovellettavat toiminnalliset rajoitukset.

8 artikla

Todistusten voimassaolo, hyväksyminen ja tunnustaminen

1. Vaatimustenmukaisuusasiakirja on voimassa enintään viisi vuotta sen antamispäivästä. Turvallisuusjohtamistodistus on voimassa enintään viisi vuotta sen antamispäivästä.

2. Vaatimustenmukaisuusasiakirjaa ja turvallisuusjohtamistodistusta uusittaessa on sovellettava ISM-säännöstön osan B asiaa koskevia määräyksiä.

3. Jäsenvaltioiden on hyväksyttävä toisen jäsenvaltion hallinnon tai tämän hallinnon puolesta toimivan hyväksytyn laitoksen antamat vaatimustenmukaisuusasiakirjat, väliaikaiset vaatimustenmukaisuusasiakirjat, turvallisuusjohtamistodistukset ja väliaikaiset turvallisuusjohtamistodistukset.

4. Jäsenvaltioiden on hyväksyttävä kolmansien maiden hallintojen antamat tai niiden puolesta annetut vaatimustenmukaisuusasiakirjat, väliaikaiset vaatimustenmukaisuusasiakirjat, turvallisuusjohtamistodistukset ja väliaikaiset turvallisuusjohtamistodistukset.

Säännöllisessä alusliikenteessä liikennöivien alusten osalta kyseisen jäsenvaltion tai kyseisten jäsenvaltioiden tai kyseisen jäsenvaltion tai kyseisten jäsenvaltioiden puolesta on kuitenkin asianmukaisin keinoin tarkistettava, että kolmansien maiden hallintojen puolesta annetut vaatimustenmukaisuusasiakirjat, väliaikaiset vaatimustenmukaisuusasiakirjat, turvallisuusjohtamistodistukset ja väliaikaiset turvallisuusjohtamistodistukset ovat ISM-säännöstön mukaiset, paitsi jos asiakirjat on antanut jonkin jäsenvaltion hallinto tai hyväksytty laitos.

9 artikla

Seuraamukset

Jäsenvaltioiden on säädettävä tämän asetuksen rikkomiseen sovellettavia seuraamuksia koskevat säännöt ja toteutettava kaikki tarvittavat toimenpiteet sen varmistamiseksi, että ne pannaan täytäntöön. Säädettyjen seuraamusten on oltava tehokkaita, oikeasuhteisia ja varoittavia.

10 artikla

Raportointi

1. Jäsenvaltioiden on toimitettava joka toinen vuosi komissiolle kertomus tämän asetuksen täytäntöönpanosta.

2. Komissio laatii 12 artiklan 2 kohdassa tarkoitetun menettelyn mukaisesti yhdenmukaisen mallilomakkeen tällaisten kertomusten antamista varten.

3. Komissio laatii Euroopan meriturvallisuusviraston avustuksella kuuden kuukauden kuluessa jäsenvaltioiden kertomusten vastaanottamisesta koostekertomuksen tämän asetuksen täytäntöönpanosta ja ehdottaa tarvittaessa toimenpiteitä. Koostekertomus osoitetaan Euroopan parlamentille ja neuvostolle.

11 artikla

Muutokset

1. ISM-säännöstön muutokset voidaan jättää tämän asetuksen soveltamisalan ulkopuolelle meriturvallisuutta ja alusten aiheuttaman pilaantumisen ehkäisemistä käsittelevän komitean (COSS-komitea) perustamisesta sekä meriturvallisuutta ja alusten aiheuttaman pilaantumisen ehkäisemistä koskevien asetusten muuttamisesta 5 päivänä marraskuuta 2002 annetun Euroopan parlamentin ja neuvoston asetuksen (EY) N:o 2099/2002 5 artiklan nojalla. (8)

2. Mahdolliset muutokset liitteeseen II on tehtävä 12 artiklan 2 kohdassa tarkoitettua menettelyä noudattaen.

12 artikla

Komitea

1. Komissiota avustaa asetuksen (EY) N:o 2099/2002 3 artiklalla perustettu meriturvallisuutta ja alusten aiheuttaman pilaantumisen ehkäisemistä käsittelevä komitea (COSS-komitea).

2. Jos tähän kohtaan viitataan, sovelletaan päätöksen 1999/468/EY 5 ja 7 artiklaa ottaen huomioon mainitun päätöksen 8 artiklan säännökset.

Päätöksen 1999/468/EY 5 artiklan 6 kohdassa tarkoitettu määräaika vahvistetaan kahdeksi kuukaudeksi.

3. Komitea vahvistaa työjärjestyksensä.

13 artikla

Kumoaminen

1. Kumotaan asetus (EY) N:o 3051/95 … (9) alkaen.

2. Väliaikaiset vaatimustenmukaisuusasiakirjat ja väliaikaiset turvallisuusjohtamistodistukset sekä vaatimustenmukaisuusasiakirjat ja turvallisuusjohtamistodistukset, jotka on annettu ennen … (10), ovat edelleen päteviä niiden voimassaoloajan päättymiseen asti tai niiden seuraavan hyväksymismerkinnän ajankohtaan asti.

14 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sellaisiin lasti- ja matkustaja-aluksiin, joilta ei vielä ole edellytetty ISM-säännöstön noudattamista, tätä asetusta sovelletaan ... (9) alkaen.

(1) EUVL C 302, 7.12.2004, s. 20.

(2) Euroopan parlamentin lausunto, annettu 10. maaliskuuta 2004 (EUVL C 102 E, 28.44.2004, s. 565), neuvoston yhteinen kanta, vahvistettu 18. heinäkuuta 2005, ja Euroopan parlamentin kanta, vahvistettu .... (ei vielä julkaistu virallisessa lehdessä).

(3) EYVL L 320, 30.12.1995, s. 14, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2099/2002 (EYVL L 324, 29.11.2002, s. 1).

(4) EYVL L 157, 7.7.1995, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/84/EY (EYVL L 324, 29.11.2002, s. 53).

(5) EYVL L 319, 12.12.1994, s. 20, direktiivi sellaisena kuin se on viimeksi muutettuna direktiivillä 2002/84/EY.

(6) EYVL L 144, 15.5.1998, s. 1, direktiivi sellaisena kuin se on viimeksi muutettuna komission direktiivillä 2003/75/EY (EUVL L 190, 30.7.2003, s. 6).

(7) EYVL L 184, 17.7.1999, s. 23.

(8) EYVL L 324, 29.11.2002, s. 1, asetus sellaisena kuin se on muutettuna komission asetuksella (EY) N:o 415/2004 (EUVL L 68, 6.3.2004, s. 10).

(9) Tämän asetuksen voimaantulopäivä.

(10) Kahden vuoden kuluttua tämän asetuksen voimaantulopäivästä.

yhtiön kyseiselle alukselle laatima turvallisuusjohtamisjärjestelmä sisältää tämän säännöstön keskeiset vaatimukset ja se on arvioitu vaatimustenmukaisuusasiakirjan antamiseksi suoritetun tarkastuksen yhteydessä tai sitä koskeva suunnitelma on esitetty väliaikaisen vaatimustenmukaisuusasiakirjan saamiseksi,

voimassa olevaan vaatimustenmukaisuusasiakirjaan lisätään uusia alustyyppejä, sen jälkeen kun on tarkastettu, että yhtiöllä on turvallisuusjohtamisjärjestelmä, joka täyttää tämän säännöstön 1.2.3 kohdassa tarkoitetut tavoitteet, ja sillä edellytyksellä, että yhtiö esittää suunnitelman, jonka mukaan se toteuttaa tämän säännöstön kaikki vaatimukset täyttävän turvallisuusjohtamisjärjestelmän väliaikaisen vaatimustenmukaisuusasiakirjan voimassaoloaikana. Hallinnon, hallinnon hyväksymän laitoksen tai hallinnon pyynnöstä yleissopimuksen jonkin toisen sopimushallituksen olisi annettava tällainen väliaikainen vaatimustenmukaisuusasiakirja enintään 12 kuukaudeksi. Väliaikaisesta vaatimustenmukaisuusasiakirjasta olisi pidettävä jäljennös aluksella, jotta aluksen päällikkö voi pyydettäessä esittää sen hallinnon tai sen hyväksymän laitoksen tarkastettavaksi tai yleissopimuksen IX/6.2 säännössä tarkoitettua tarkastusta varten. Asiakirjan jäljennöksen ei tarvitse olla oikeaksi todistettu.

Vaatimustenmukaisuusasiakirja on voimassa ainoastaan siinä nimenomaisesti mainittujen alustyyppien osalta. Tällaisen maininnan olisi perustuttava niihin alustyyppeihin, joiden pohjalta alkutarkastus on tehty. Muita alustyyppejä voidaan lisätä vasta sen jälkeen, kun on tarkastettu yhtiön kyky noudattaa tämän säännöstön vaatimuksia, joita sovelletaan kyseisiin alustyyppeihin. Tässä yhteydessä alustyypeillä tarkoitetaan yleissopimuksen IX/1 säännössä mainittuja tyyppejä.

Yhtiön olisi vahvistettava turvallisuusjohtamisjärjestelmässään menettelyt, joiden avulla voidaan määritellä sellaiset laitteet ja tekniset järjestelmät, joiden äkillinen vikaantuminen voi aiheuttaa vaaratilanteita. Turvallisuusjohtamisjärjestelmään on sisällyttävä erityisiä toimenpiteitä, jotka on tarkoitettu parantamaan tällaisten laitteiden ja järjestelmien luotettavuutta. Näihin toimenpiteisiin on kuuluttava sellaisten valmiusjärjestelyjen ja laitteiden tai teknisten järjestelmien säännöllinen testaus, joita ei käytetä jatkuvasti.

Jokaisen aluksen turvallisen toiminnan varmistamiseksi sekä yhteyden luomiseksi yhtiön ja aluksella olevien henkilöiden välille jokaisen yhtiön olisi asiaankuuluvalla tavalla nimettävä henkilö tai henkilöt maissa, jolla tai joilla on suora yhteys ylimpään johtoon. Nimetyn henkilön tai nimettyjen henkilöiden vastuulle ja määräysvaltaan olisi kuuluttava kunkin aluksen toiminnan turvallisuuteen ja ympäristön pilaantumisen ehkäisemiseen liittyvien näkökohtien seuranta sekä sen varmistaminen, että käytettävissä on vaatimusten mukaisesti riittävästi voimavaroja ja maista annettavaa tukea.

Jos aluksen toiminnasta vastaava yritys on muu kuin aluksen omistaja, omistajan on ilmoitettava tällaisen yrityksen täydellinen nimi ja muut tiedot hallinnolle.

”Yhtiöllä” tarkoitetaan aluksen omistajaa tai muuta järjestöä tai henkilöä, kuten liikenteen harjoittajaa tai ilman miehistöä rahdatun aluksen rahtaajaa, joka on varustamolta ottanut vastuulleen aluksen toiminnan ja joka on vastuun otettuaan suostunut hoitamaan kaikki säännöstöstä johtuvat velvoitteet ja vastuut.

”Kansainvälisellä turvallisuusjohtamissäännöstöllä (ISM)” tarkoitetaan alusten turvallista toimintaa ja ympäristön pilaantumisen ehkäisemistä koskevaa kansainvälistä johtamissäännöstöä, sellaisena kuin yleiskokous sen on hyväksynyt ja sellaisena kuin se on järjestön mahdollisesti muuttamana.

Jos sovelletaan 7 artiklan 1 kohdassa ja soveltuvissa tapauksissa 7 artiklan 2 kohdassa säädettyä poikkeusta, myönnettävä todistus on erilainen kuin edellä tarkoitettu, ja siinä on selvästi ilmoitettava poikkeuksen myöntämisestä tämän asetuksen 7 artiklan 1 kohdan ja soveltuvissa tapauksissa 7 artiklan 2 kohdan mukaisesti. Todistuksen on sisällettävä myös sovellettavat toiminnalliset rajoitukset.

Jotta henkilöstö, jonka on määrä suorittaa alkutarkastus tai uusintatarkastus vaatimustenmukaisuusasiakirjaa tai turvallisuusjohtamistodistusta varten, voisi kaikilta osin arvioida, täyttääkö yhtiö tai alustyyppi kaikki ISM-säännöstön vaatimukset, henkilöstöllä on edellä mainitun peruspätevyyden lisäksi oltava pätevyys

Henkilöstön, jonka on määrä osallistua ISM-säännöstön vaatimusten noudattamisen tarkastamiseen, on täytettävä tarkastajia koskevat vähimmäisvaatimukset, joista säädetään direktiivin 95/21/EY liitteessä VII olevassa 2 kohdassa.

NEUVOSTON PERUSTELUT

I JOHDANTO

Neuvosto pääsi yhteispäätösmenettelyn (EY:n perustamissopimuksen 251 artikla) puitteissa 9 päivänä joulukuuta 2004 poliittiseen yhteisymmärrykseen ehdotuksesta Euroopan parlamentin ja neuvoston asetukseksi kansainvälisen turvallisuusjohtamissäännöstön täytäntöönpanosta yhteisössä (1). Neuvosto vahvisti yhteisen kantansa 18 päivänä heinäkuuta 2005 lingvistijuristien tarkistettua tekstin.

Euroopan parlamentti hyväksyi ensimmäisen käsittelyn lausunnossaan 10 päivänä maaliskuuta 2004 komission ehdotuksen tarkistuksitta (2). Kantaansa muodostaessaan neuvosto otti huomioon talous- ja sosiaalikomitean lausunnon (3) (4).

Tämän asetuksen tarkoituksena on korvata neuvoston asetus (EY) N:o 3051/95 ja laajentaa sen soveltamisalaa, jotta parannettaisiin turvallisuusjohtamista, turvallista toimintaa ja ympäristön pilaantumisen ehkäisemistä. ISM-säännöstöä sovelletaan kaikkiin jonkin jäsenvaltion lipun alla purjehtiviin aluksiin, jotka liikennöivät kansainvälisillä ja kotimaanmatkoilla, sekä kaikkiin SOLAS-yleissopimuksen soveltamisalaan kuuluviin aluksiin, jotka liikennöivät yksinomaan kotimaanmatkoilla tai yhteisön jäsenvaltioiden satamista tai satamiin säännöllisessä alusliikenteessä.

II YHTEISEN KANNAN TARKASTELU

Kansainvälinen merenkulkujärjestö IMO hyväksyi vuonna 1993 laivojen turvallista toimintaa ja ympäristön pilaantumisen ehkäisemistä koskevan kansainvälisen johtamissäännöstön, niin sanotun ISM-säännöstön, osana ihmishengen turvallisuudesta merellä tehtyä kansainvälistä SOLAS-yleissopimusta, edistääkseen laajakantoisen turvallisuuskulttuurin ja ympäristötietoisuuden kehittämistä meriliikennettä harjoittavissa yhtiöissä ja alusten miehistöjen keskuudessa. Säännöstössä annetaan yhtiöille suuntaviivoja laivojen johtamista ja toimintaa varten.

Estonian traagisen onnettomuuden vuoksi yhteisö nopeutti ISM-säännöstön käyttöönottoa antamalla asetuksen (EY) N:o 3051/95, jota sovelletaan yhteisön sisällä kansainvälisillä ja kotimaanmatkoilla liikennöiviin ro-ro-matkustaja-aluksiin.

Neuvosto kannattaa joulukuussa 2003 annetussa komission ehdotuksessa vahvistettua periaatetta, jonka mukaan asetus (EY) N:o 3051/95 korvattaisiin uudella tekstillä, joka velvoittaisi kaikki SOLAS-yleissopimuksen IX luvussa tarkoitetut yhtiöt ja alukset soveltamaan ISM-säännöstöä, ottaen myös huomioon, että säännöstö muuttui kansainvälisesti pakolliseksi vuonna 2002. Neuvosto on yhtä mieltä siitä, että uusi asetus helpottaa säännöstön asianmukaista, tiukkaa ja yhdenmukaista täytäntöönpanoa kaikissa jäsenvaltioissa.

Neuvosto katsoi, että kansainvälisten säännösten ottamiseksi huomioon asianmukaisella tavalla asetuksen on mentävä komission ehdotusta pidemmälle, kuten jäljempänä osoitetaan.

Neuvosto toteaa, että olisi loogista laajentaa seuraavaksi asetuksen soveltamisala kattamaan jonkin jäsenvaltion lipun alla kotimaanmatkoilla purjehtivat alukset sekä lippuvaltiosta riippumatta alukset, jotka liikennöivät yksinomaan kotimaanmatkoilla tai säännöllisessä alusliikenteessä jäsenvaltioiden satamiin tai satamista. Suhteellisuuden vuoksi alle 5 mailin etäisyydellä rannikosta liikennöivät muut matkustaja-alukset kuin ro-ro-matkustaja-alukset sekä ISM-säännöstön mukaisesti sellaiset muut lastialukset ja rannikon ulkopuolella toimivat liikkuvat porausyksiköt, joiden bruttovetoisuus on alle 500 tonnia, jäävät soveltamisalan ulkopuolelle.

Selkeän ja täsmällisen lainsäädännön varmistamiseksi määritelmiä on täydennetty, ja ne on tarvittaessa mukautettu nykyisiin kansainvälisiin välineisiin siten, että niissä otetaan huomioon suurnopeusalukset, vedenalaiset matkustaja-alukset, ro-ro-matkustaja-alukset ja rannikon ulkopuolella toimivat liikkuvat porausyksiköt sekä bruttovetoisuuden mittaamiseen liittyvät erityisseikat.

Neuvoston mielestä yhteisön lainsäädäntö, jolla pannaan täytäntöön kansainvälisiä oikeusvälineitä, tulisi mukauttaa mahdollisimman laajalti kyseisiin välineisiin. Aluksille ja niitä liikennöiville yhtiöille myönnettävien asiakirjojen (yhdenmukaisuusasiakirja, väliaikainen yhdenmukaisuusasiakirja, turvallisuusjohtamistodistus sekä väliaikainen turvallisuusjohtamistodistus) voimassaoloa koskevat säännökset vastaavat näin ollen ISM-säännöstöä, jonka mukaisesti voimassaoloaika on enintään viisi vuotta myöntämispäivästä.

ISM-säännöstön noudattamista koskevan periaatteen mukaisesti jäsenvaltioiden on hyväksyttävä kyseiset asiakirjat, jos ne on myöntänyt jonkin toisen jäsenvaltion hallinto tai kyseisen hallinnon puolesta direktiivissä 94/57/EY tarkoitettu hyväksytty laitos, tai jos ne on myöntänyt kolmannen maan hallinto tai ne on myönnetty tämän puolesta. Jälkimmäisessä tapauksessa jäsenvaltioiden on säännöllisessä alusliikenteessä toimivien alusten osalta tarkistettava asianmukaisin keinoin, että asiakirjat ovat ISM-säännöstön mukaisia.

Neuvosto katsoo, että laajennettaessa asetuksen soveltamisala kattamaan kotimaanmatkat on otettava huomioon, että tilanteet saattavat poiketa toisistaan eri jäsenvaltioissa. Tämän vuoksi asetuksessa säädetään mahdollisuudesta poikkeusjärjestelyihin siinä tapauksessa, että jäsenvaltio katsoo tiettyjen IMS-säännöstön kohtien noudattamisen aiheuttavan yhtiöille käytännön vaikeuksia joidenkin kyseisessä jäsenvaltiossa yksinomaan kotimaanmatkoilla liikennöivien alusten tai alustyyppien osalta. Tämän poikkeusmenettelyn mukaan kyseisten jäsenvaltioiden on otettava käyttöön toimenpiteitä, joilla taataan säännöstön tavoitteiden toteutuminen vastaavalla tavalla, ilmoitettava komissiolle poikkeusmenettelystä sekä julkistettava toteutettavat toimenpiteet. Tällöin alukselle ja yhtiölle poikkeusta sovellettaessa myönnettävät todistukset poikkeavat asetuksen liitteen I ja II lomakkeista, niistä käy selkeästi ilmi, että poikkeus on myönnetty asetuksen mukaisesti, ja niissä ilmoitetaan sovellettavat toiminnalliset rajoitukset.

Lopuksi yhteiseen kantaan on tehty joukko pääasiassa teknisiä muutoksia, jotka ovat tarpeen, jotta uusi teksti olisi yhdenmukainen nykyisen yhteisön lainsäädännön kanssa.

(1) Komissio esitti ehdotuksensa 11. joulukuuta 2003.

(2) EUVL C 102 E, 28.4.2004, s. 565.

(3) EUVL C 302, 7.12.2004, s. 20.

(4) Alueiden komitea ei ole vielä antanut lausuntoa.